Ասյան կլորացած աչքերով նայեց, բայց շատ չանցած զարմանքին փոխարինեց հարգանքը: Գուցե Արմանուշը իր մտածածի չափ անթերի ու թիթիզ աղջիկ չի: Գուցե այդ փայլուն աշխարհում մթության, կեղտի ու շեղումների տեղ էլ կա: Այս խոստովանությունը Ասյային սրտնեղություն պատճառելու փոխարեն, հակառակը, ավելի մտերմացրեց Արմանուշի հետ: Նարդին փակելով՝ դրեց թևի տակ: Սա պարտությունն ընդունելու նշան էր: Ափսոս, որ Արմանուշն այս մշակութային ժեստի մասին չգիտեր: